CELEX: E2011P0005
Language: sl
Date: 2011-02-24 00:00:00
Title: Tožba Nadzornega organa Efte proti Norveški, vložena 24. februarja 2011 (Zadeva E-5/11)

28.4.2011   
            
            
               SL
            
            
               Uradni list Evropske unije
            
            
               C 125/13
            
         Tožba Nadzornega organa Efte proti Norveški, vložena 24. februarja 2011
   (Zadeva E-5/11)
   2011/C 125/11
   Nadzorni organ Efte, ki ga zastopata Xavier Lewis in Ólafur Jóhannes Einarsson, zastopnika za Nadzorni organ Efte, 35 Rue Belliard, 1040 Bruselj, Belgium, je 24. februarja 2011 na Sodišču Efte vložil tožbo proti Norveški.
   Nadzorni organ Efte Sodišču Efte predlaga naj ugotovi, da Kraljevina Norveška:
   
               1.
            
            
               s tem, ko v predpisanem roku ni sprejela potrebnih ukrepov, s katerimi bi
               
                           (a)
                        
                        
                           akt iz točke 56oa poglavja V Priloge XIII k Sporazumu o evropskem gospodarskem prostoru (Uredba (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost), kakor je bil prilagojen Sporazumu EGP s Protokolom 1 k Sporazumu, in
                        
                     
                           (b)
                        
                        
                           akt iz točke 56oa poglavja V Priloge XIII k Sporazumu o evropskem gospodarskem prostoru (Uredba (ES) št. 2038/2006 Evropskega parlamenta in Sveta z dne 18. decembra 2006 o večletni denarni podpori ukrepom Evropske agencije za pomorsko varnost na področju odzivanja na onesnaženje z ladij in o spremembah Uredbe (ES) št. 1406/2002), kakor je bil prilagojen Sporazumu EGP s Protokolom 1 k Sporazumu, prenesla v svoj notranji pravni red, ni izpolnila svojih obveznosti iz člena 7 EGP.
                        
                     
         
               2.
            
            
               Kraljevini Norveški naj se naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Nadzorni organ Efte navaja, da Kraljevina Norveška Uredbe (ES) št. 2038/2006 in Uredbe (ES) št. 1406/2002 ni prenesla v svoj pravni red v roku, predpisanem v sklepih Skupnega odbora EGP št. 52/2007 oziroma št. 81/2003,
            
         
               —
            
            
               Nadzorni organ Efte navaja, da bi Kraljevina Norveška morala Uredbo (ES) št. 1406/2002 in Uredbo (ES) št. 2038/2006 prenesti pred več kot sedmimi oziroma tremi leti in pol. Zato meni, da je Norveška vlada imela več kot dovolj časa za sprejetje ukrepov za prenos uredb v svoj notranji pravni red in da ni izpolnila obveznosti iz člena 7 EGP.